איריס האן

איריס האן (נולדה בשנת 1967) היא מתכננת סביבתית, עורכת דין ומנכ"לית החברה להגנת הטבע. האישה הראשונה שמכהנת בתפקיד זה.

==ביוגרפיה==
איריס האן למדה בבית ספר התיכון פלך בירושלים, בית הספר הדתי-פמיניסטי הראשון בישראל. בשירותה הצבאי הייתה מורה חיילת. בוגרת תואר ראשון במדעי החקלאות מהאוניברסיטה העברית בירושלים (בשנת 1991) ובמשפטים, מהמרכז הבינתחומי הרצליה (2009) ומוסמכת בתכנון ערים ואזורים, מהטכניון (2002). התזה שלה, בהנחיית פרופסור רחל אלתרמן, עסקה בזכויות במקרקעין והכושר לשמר שטחים פתוחים בישראל. השתיים פרסמו בשנת 2004 מחקר במסגרת קרן קיימת לישראל והמרכז לחקר העיר והאזור בטכניון בשם: "הכלים לשמירה על שטחים פתוחים: מה ניתן ללמוד ממדינות אחרות וליישם בישראל?".

בשנים 1986–1996 הועסקה בחברה להגנת הטבע כמדריכה בבית ספר שדה שקמים ורכזת חוגי טבע והעשרה בבית ספר שדה מעגן מיכאל. בין השנים 1997–2012 הייתה מתכננת אגף שימור סביבה וטבע בחברה להגנת הטבע ומנהלת תחום תכנון ומחקר במכון דש"א/ בשנים 2012–2013 שימשה כממלאת מקום ראש אגף תכנון במשרד להגנת הסביבה. עסקה בגיבוש תוכניות מתאר ובייעוץ סביבתי. בין השנים 2014–2016 והייתה יועצת עצמאית בתחום התכנון הסביבתי ויועצת סביבתית לתוכניות מתאר ומסמכי מדיניות. החל מספטמבר 2016 היא מכהנת כמנכ"לית החברה להגנת הטבע.

מרצה בתחום תכנון סביבתי, תכנון מרחב ימי ומדיניות סביבתית באוניברסיטה העברית, באוניברסיטת חיפה, בטכניון ובהמרכז האקדמי רופין. מתמחה בתכנון והבנייה והיא מרבה לכתוב בנושא.

לקראת הבחירות לכנסת ה-18 נבחרה למקום השלישי בתנועה הירוקה והצובה במקום ה-5 ברשימה המשותפת עם מפלגת מימד. הרשימה לא נבחרה לכנסת.
== חיים אישיים ==
האן גרושה ואם לשלושה. מתגוררת בחיפה.

==פרסים והוקרה==
* נבחרה על ידי מגזין דה מרקר כאחת מהאנשים המשפיעים ביותר על תחום הסביבה בישראל (2007)
* קיבלה את אות התכנון מאיגוד המתכננים בישראל (2017)
*נבחרה על ידי מגזין דה מרקר מקום 40 מתוך רשימת 100 האנשים המשפיעים בישראל (2018)<ref></ref>

==לקריאה נוספת==
* הערך "איריס האן" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 131, 2018, חיפה.

==קישורים חיצוניים==

* [https://ecowiki.org.il/wiki/איריס_האן איריס האן], באתר אקו-ויקי
* [https://www.supersonas.com/personas/איריס-האן איריס האן], באתר סופרסונס
* 
* 
* 
* 
* 
* 
* יעל דראל, [https://www.themarker.com/realestate/EXT-INTERACTIVE-1.6432114 איריס האן מנכ"לית החברה להגנת הטבע], באתר TheMarker, ספטמבר 2018
* 

===מאמרים וכתבות שפרסמה===
* [http://www.themarker.com/misc/writers/1.1435 כתבות של איריס האן], באתר דה מרקר, בין השנים 2006–2012
* [https://web.archive.org/web/20151217160418/http://www.deshe.org.il/_Uploads/dbsAttachedFiles/GreenZionism.pdf הציונות הירוקה – ציונות 2008], באתר מכון דש"א
* [http://www.tzavpius.org.il/node/5195 עיר לכל מגזר] , באתר צו פיוס, 25 באוקטובר 2010
* [http://www.archijob.co.il/aj-articles/ar035.asp לעצור את הרפורמה! הרפורמה בחוק התכנון והבנייה מאיימת על השטחים הפתוחים], באתר ארכיג'וב, מאי 2012
* 

==הערות שוליים==

קטגוריה:מנכ"ליות ישראליות
קטגוריה:מנכ"לים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מומחים לאיכות הסביבה
קטגוריה:פעילות איכות הסביבה ישראליות
קטגוריה:עורכות דין חברתיות ישראליות
קטגוריה:עורכי דין חברתיים ישראלים
קטגוריה:מתכננות ערים ישראליות
קטגוריה:חיפה: אישים
קטגוריה:בוגרות בית הספר פלך
קטגוריה:פעילות פוליטיות ישראליות
קטגוריה:מנהלות ישראליות
קטגוריה:ישראליות זוכות פרסים: מדע וטכנולוגיה
קטגוריה:פעילות התנועה הירוקה
קטגוריה:ערכים שנערכו במסגרת מיזם ויקי נשים
קטגוריה:חברי המועצה לשימור אתרי מורשת בישראל
קטגוריה:יוצאות בשאלה
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:ישראליות שנולדו ב-1967
קטגוריה:ישראלים שנולדו ב-1967